**Az előterjesztést megtárgyalta:**

- Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2017. április 27-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról és az osztály munkáját érintő jogszabályi változásokról:

Az előző Közgyűlés óta eltelt időszakban kihirdetésre került, az osztály munkáját érintő jogszabályok az alábbiak:

A közigazgatási eljárásjog újraszabályozása során, a 2016. évben elfogadott általános közigazgatási rendtartásról szóló törvény mellett az Országgyűlés kidolgozta a közigazgatási perrendtartás kodifikációját is.

A jogalkotó álláspontja szerint „a közigazgatási perek polgári perrendtartásbeli szabályozása a közigazgatási eszköztár bővülése nyomán már nem képes azt a teljes körű bírói jogvédelmet biztosítani, amelyet a jogállamiság és a hatalommegosztás alkotmányos elvei, továbbá az európai jog megkövetel.” Az Országgyűlés – felismerve ezt, valamint a közigazgatási perek hatékony, gyors és szakszerű elbírálását lehetővé tevő önálló perrendi szabályok szükségességét – elfogadta a közigazgatási perrendtartásról szóló 2017. évi I. törvényt. A törvény elfogadásával kiküszöbölte az Alkotmánybíróság által korábban jelzett jogalkotási hibákat.

A törvény – hasonlóan az általános közigazgatási rendtartáshoz – 2018. január 1-jén lép hatályba.

A közigazgatási bürokráciacsökkentés folytatásának részeként a Kormány módosította a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet egyes részlet szabályait. Az egyik új rendelkezés szerint a polgár lakóhelyének megváltozását és tartózkodási helyének újabb tartózkodási hely létesítése nélküli megszüntetését az új lakóhely szerint illetékes jegyzőnél vagy bármely járási hivatalnál egyidejűleg is bejelentheti. Továbbá a lakcímbejelentés nyilvántartáson való átvezetése után az új szabály szerint a járási hivatal küldi meg a lakcímbejelentő lapot a nyilvántartást kezelő szervnek. A fenti és a további módosulások – amelyek két szakaszban, 2017. április 4-én és 2017. július 1-jén lépnek hatályba – inkább a járási hivatal munkáját érintik.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2017. február 1. - 2017. március 31. közötti időszakban 178 szerződés jogi kontrolljára került sor, az alábbi havi bontásban:

2017.02.01.- 2017.02.28.: 83 szerződés;

2017.03.01.- 2017.03.31.: 95 szerződés.

Az iroda nyilvántartja a hatályos rendeleteket, gondoskodik azok kihirdetéséről. A 2017. március 2-i Közgyűlésen elfogadott rendeletek az alábbi időpontokban kerültek kihirdetésre:

2017. március 3. napján kihirdetésre került:

* Szombathely Megyei Jogú Város Önkormányzata Közgyűlésének **7/2017. (III.3.)** önkormányzati rendelete a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról – hatályba lépett: 2017. április 3-án.

2017. március 7. napján kihirdetésre kerültek:

* Szombathely Megyei Jogú Város Önkormányzata Közgyűlésének **4/2017. (III.7.)** önkormányzati rendelete az önkormányzat 2017. évi költségvetéséről – hatályba lépett: 2017. március 8-án;
* Szombathely Megyei Jogú Város Önkormányzata Közgyűlésének **5/2017. (III.7.)** önkormányzati rendelete a Polgármesteri Hivatalban és a Közterület-felügyeletnél dolgozó köztisztviselők közszolgálati jogviszonyának egyes kérdéseiről szóló 17/2012. (IV.5.) önkormányzati rendelet módosításáról – hatályba lépett: 2017. március 8-án;
* Szombathely Megyei Jogú Város Önkormányzata Közgyűlésének **8/2017. (III.7.)** önkormányzati rendelete a közterület használatának szabályairól szóló 2/2011. (I.31.) önkormányzati rendelet módosításáról – hatályba lépett: 2017. április 15-én;
* Szombathely Megyei Jogú Város Önkormányzata Közgyűlésének **9/2017. (III.7.)** önkormányzati rendelete a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról – hatályba lépett: 2017. április 1-jén.

2017. március 8. napján kihirdetésre került:

* Szombathely Megyei Jogú Város Önkormányzata Közgyűlésének **6/2017. (III.8.)** önkormányzati rendelete Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról – hatályba lépett: 2017. április 1-jén.

A rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve az iroda gondoskodott a rendeleteknek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendeletek kihirdetéséről az önkormányzati hetilap és a Városi TV útján megtörtént.

A 2017. március 2-i, 2017. március 27-i és 2017. április 3-i Közgyűléseken hozott normatív határozatok, valamint az ülések jegyzőkönyvei is megküldésre, illetve a nyilvános üléseket illetően a honlapra feltöltésre kerültek.

Az osztály elkészítette a Polgármesteri Hivatal 2017.01.01.-2017.03.31. közötti időszakra vonatkozó ügyiratforgalmi statisztikáját:

|  |  |  |  |
| --- | --- | --- | --- |
| **Az iktatott ügyiratok száma a 2017. 01.01 – 03.31. közötti időszakban** | | | |
|  |  |  |  |
| **Ágazat** | **Főszám** | **Gyűjtőív** | **Alszám** |
|  |  |  |  |

|  |  |  |  |
| --- | --- | --- | --- |
| **A) PÉNZÜGYEK** | **4444** | **0** | **6364** |
| A.1. Adóigazgatási ügyek | 4444 | 0 | 6364 |
| **B) EGÉSZSÉGÜGYI IGAZGATÁS** | **21** | **0** | **60** |
| **C) SZOCIÁLIS IGAZGATÁS** | **1842** | **0** | **4197** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **901** | **0** | **3832** |
|  |  |  |
| E.1. Környezet- és természetvédelem | 42 | 0 | 115 |
| E.2. Építésügyek, településrendezés, területrendezés | 137 | 0 | 1189 |
|  |  |  |
| E.3 Építésügy | 567 | 0 | 1977 |
| E.4 Kommunális ügyek | 155 | 0 | 551 |
| **F) KÖZLEKEDÉS ÉS HÍRKÖZLÉSI IGAZGATÁS** | **774** | **0** | **1807** |
| **G) VÍZÜGYI IGAZGATÁS** | **9** | **0** | **17** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **1225** | **0** | **4467** |
|  |  |  |
| H.1. Anyakönyvi és állampolgársági ügyek | 418 | 0 | 925 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 3 | 0 | 232 |
|  |  |  |
| H.3. A Választásokkal kapcsolatos ügyek | 3 | 0 | 2 |
| H.7. Igazságügyi igazgatás | 10 | 0 | 60 |
| H.8. Egyéb igazgatási ügyek | 791 | 0 | 3248 |
| **I) LAKÁSÜGYEK** | **419** | **0** | **889** |
| **J) GYERMEKVÉDELMI ÉS GYÁMÜGYI IGAZGATÁS** | **231** | **0** | **542** |
| **K) IPARI IGAZGATÁS** | **20** | **0** | **52** |
| **L) KERESKEDELMI IGAZGATÁS, TURISZTIKA** | **179** | **0** | **351** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **138** | **0** | **283** |
|  |  |  |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **97** | **0** | **326** |
| **R) SPORTÜGYEK** | **25** | **0** | **42** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **1486** | **0** | **7149** |
|  |  |  |
| U.1. Képviselő-testület iratai | 14 | 0 | 61 |
| U.2. Kisebbségi önkormányzat iratai | 3 | 0 | 17 |
| U.3. Szervezet, működés | 433 | 0 | 1693 |
| U.4. Iratkezelés, ügyvitel | 6 | 0 | 7 |
| U.5. Személyzeti, bér- és munkaügyek | 62 | 0 | 1575 |
| U.6. Pénz- és vagyonkezelés | 968 | 0 | 3796 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **6** | **0** | **8** |
|  |  |  |
| X.1. Honvédelmi igazgatás | 2 | 0 | 1 |
| X.2. Polgári védelmi, katasztrófavédelmi igazgatás | 4 | 0 | 7 |
|  |  |  |
| **Összesen:** | **11817** | **0** | **30386** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be:

A 2017.02.01.-2017.03.31. közötti időszakban az ügyfelek az alábbi ügyekben fordultak az Ügyfélszolgálathoz

|  |  |  |  |  |  |  |  |
| --- | --- | --- | --- | --- | --- | --- | --- |
| Hónap | Általános információk | Szociális ügyek | Lakásügyek | Adóügyek | Kommuná-lis ügyek | Keresked. ügyek | Szent Márton kártya |
| febr. | 606 | 667 | 348 | 349 | 32 | 177 | 31 |
| márc. | 695 | 755 | 382 | 532 | 47 | 206 | 25 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ennek számadata az alábbiak szerint alakult:

|  |  |  |
| --- | --- | --- |
| Hónap | e-mail | telefon |
| 2017. február | 360 | 131 |
| 2017. március | 347 | 175 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az adózás rendjéről szóló törvény rendelkezései értelmében a helyi adók, valamint a gépjárműadó első félévi befizetésének határideje az adóév, 2017. március 15.-e.

Az önkormányzati adóhatóság által **2017. április 11-ig beszedett adóbevételek** az alábbiak szerint alakultak:

|  |  |  |  |
| --- | --- | --- | --- |
| Számlák megnevezése | 2017. évi előirányzat | 2017. április 11-ig befolyt | Teljesítés az éves előirányzat %-ban |
| Iparűzési adó | 8 150 000 000 Ft | 2.922 667 962 Ft | 35,86% |
| Építményadó | 1 272 000 000 Ft | 569 458 740 Ft | 44,77% |
| Gépjárműadó 40%-a | 250 000 000 Ft | 123 611 119 Ft | 49,44% |

A befolyt tételek a végrehajtással beszedett összegekkel együtt értendők. Figyelembe véve a május 31-ig határidős iparűzési adó bevallásokkal egyidejűleg esedékes adóbefizetéseket és a folyamatos végrehajtási munka várható eredményét, megállapítható, hogy a helyi adók beszedése időarányosan történik.

Az **Egészségügyi és Közszolgálati Osztály** vezetője a Lakás és Szociális Iroda munkájáról az alábbi tájékoztatást adta:

2017. március 2. napjától 2017. április 13. napjáig az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 137 db.

A települési támogatás keretében nyújtott ellátások és a szociális szolgáltatások helyi szabályzásáról szóló Szombathely Megyei Jogú Város Önkormányzata Közgyűlésének 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 381 db,
* rendkívüli szociális krízishelyzetre tekintettel nyújtott támogatás: 183 db,
* fűtési támogatás: 9 db,
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 45 db,
* önkormányzati tulajdonú lakásban lakók lakbértámogatása: 46 db,
* nem önkormányzati lakásban lakók lakbértámogatása: 20 db.

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az iroda betartja.

Szombathely Megyei Jogú Város polgármestere pályázatot hirdetett 2017. március 17. napjától 2017. április 6. napjáig lakás helyreállításának vállalásával történő bérbeadásra. A pályázatban 5 db felújítandó önkormányzati tulajdonú lakás szerepelt. A beérkezett 49 db pályázat elbírálása folyamatban van.

A **Városfejlesztési Kabinet** a Közgyűlés 2017. márciusi ülésén az osztály feladatairól és futó projektjeiről adott számot, melyet az alábbi pályázatokról szóló tájékoztatóval egészíti ki:

A Városfejlesztési Kabinet legfőbb tevékenysége az érintett időszakban a már támogatási szerződéssel rendelkező 23 db **TOP projekt** projektfejlesztési folyamatának koordinálása és az ehhez kapcsolódó feladatok ellátása volt, a *támogatási szerződésben* és a *2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben* foglalt kötelezettségeknek megfelelően. Támogatási szerződés szerint zajlik az URBACT III MAPS projekt megvalósítása.

A Közgyűlés döntésének megfelelően zajlik a „TOP-6.1.4 Társadalmi és környezeti szempontból fenntartható turizmusfejlesztés” felhívásra benyújtandó pályázatok előkészítése, amelyeket a Közgyűlés az áprilisi ülésén tárgyal.

Támogatásban részesült **„A Szent Mártoni értékek XXI. századi újraértelmezése – a kulturális örökség, mint a közösségi alapú vendégszeretet új hajtóereje”** című nemzetközi projekt, amelyről a Közgyűlés az áprilisi ülésén dönt.

A **„Nemzeti Ovi-Foci, Ovi-Sport Program”** keretében támogatást nyert 3 óvoda tekintetében a támogatási szerződéskötés megkötésre került, a kivitelezés előkészítése zajlik.

Az **Integrált Településfejlesztési Stratégia módosítása** megtörtént.

Az időszak során is folyamatos volt a **Modern Városok Program keretében Szombathelyen megvalósuló fejlesztések**kel kapcsolatos előkészítési, adatszolgáltatási feladatok ellátása, valamint az ehhez kapcsolódó egyeztetések az érintett minisztériumokkal és az egyes fejlesztések projektgazdáival. A Nemzeti Fejlesztési Minisztériumban 2017. március 30-án egy átfogó egyeztetésre került sor a MVP városi elemei kapcsán, amelyen Szakály Szabolcs, a Városfejlesztési Kabinet osztályvezetője vett részt.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a Kabinet elkészítette az időszakban esedékes éves fenntartási jelentéseket és részt vett az aktuális helyszíni ellenőrzéseken és az azok nyomán keletkező feladatellátásban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

Az előző Közgyűlés óta eltelt időszakban a **Közbeszerzési Iroda** folyamatosan közreműködik a TOP pályázatok támogatási szerződése közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | Közoktatási intézmények étkeztetési feladatainak ellátása | Az ajánlattételi felhívás 2017. április 4-én majd 2017. április 10-én a Döntéshozó által elfogadott módosított dokumentáció is rögzítésre került a Közbeszerzési Hatóság rendszerében.  Ajánlattételi határidő: 2017. 05. 03. |
| 2. | Informatikai eszközbeszerzés | Szerződéskötés 2017. március 14. napján megtörtént. |
| 3. | SZMJV Polgármesteri Hivatal konyha helyiségei bútorzatának beszerzése | Szerződéskötés 2017. március 20. napján megtörtént. |
| 4. | Markusovszky utcai Gyöngyös patak híd felújítása | Szerződéskötés folyamatban. |
| 5. | Műszaki informatikai rendszerek üzemeltetése és továbbfejlesztése | Szerződéskötés 2017. március 17. napján megtörtént. |
| 6. | Imisszió mérés | Az eljárás eredménytelen 2017.03.20. |
| 7. | Laky Demeter utca felújítása | Szerződéskötés 2017. március 14. napján megtörtént. |
| 8. | Móricz Zs. utca felújítása | Szerződéskötés 2017. március 14. napján megtörtént. |
| 9. | TOP Százszorszép Bölcsőde és Óvoda fejlesztése Szombathelyen | Ajánlattételi határidő 2017. április 24. napja. |
| 10. | TOP Weöres Sándor és Pipitér Óvoda fejlesztése Szombathelyen | Ajánlattételi határidő 2017. április 24. napja. |
| 11. | TOP Új egészségügyi alapellátó központ kialakítás építési munkái | Ajánlattételi felhívás, közbeszerzési dokumentumok elfogadása Döntéshozó által 2017. március 24. napján.  Minőségellenőrzésre benyújtva. |

A Városüzemeltetési Osztály **Építési Irodája** munkáját érintő jogszabályi változás: 2017. március 16. napjától hatályos *az illetékekről* szóló 1990. évi XCIII. törvény (továbbiakban: Itv.) módosítása, mely szerint illetékmentes az engedély alapján épített, legfeljebb 300 m2 összes hasznos alapterületű új lakóépület használatbavételi engedélyezési, a használatbavétel tudomásul vételi eljárása, valamint az engedélyezési eljárásban közreműködő szakhatóság eljárása. További fontos változás, hogy az építésügyi hatóság hatáskörébe tartozó hatósági bizonyítvány kiadásáért fizetendő 20.000.- Ft illetéket meghatározó pont törlésre került. Ezáltal a hatósági bizonyítványért az Itv. 29. § (1) bekezdése szerint a 2017. március 16. napja után benyújtott hatósági bizonyítvány kérelmekért az általános tételű 3000.- Ft-os illetéket kell fizetni.

Elfogadásra került *az épített környezet alakításáról és védelméről* szóló 1997. évi LXXVIII. törvénynek az egyszerű bejelentés 300 m2-nél nagyobb lakóingatlan nem kereskedelmi célú építésére történő kiterjesztésével összefüggő módosítása, mely a kihirdetést követő 30. napon lép hatályba. A törvényt az Országgyűlés a 2017. március 21-i ülésnapján fogadta el.

A **Kommunális és Környezetvédelmi Iroda** ellátja a parkfenntartással, a köztemetők üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, a szippantott szennyvízzel kapcsolatos feladatokat.

Hatósági eljárást folytat le a fakivágási, a közterület-használati, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

A lakosság és a Vas Megyei Kormányhivatal Népegészségügyi Főosztályának jelzései alapján 9 esetben rendelt meg közterületi rágcsálóirtást.

A kéményseprő-ipari közszolgáltatásról szóló 2015. évi CCXI. törvény alapján a közszolgáltatónak a tárgyévi térítésmentes ellátásához támogatást biztosít a központi költségvetés az ellátásért felelős önkormányzaton keresztül. A támogatási pályázatot és a támogatás felhasználására vonatkozó elszámolást az iroda készíti elő. A 2017. április 10-én megjelent Magyar Közlönyben került kihirdetésre a központi költségvetés módosításáról szóló kormányhatározat, amely a támogatás fedezetének biztosításához szükséges. A helyi közösségi közlekedés ellátására vonatkozó közszolgáltató kiválasztásához szükséges pályázati kiírás előkészítését szintén az iroda végzi.

Az iroda készíti elő a Pelikán park területén lévő vetési varjak fészkeinek áthelyezésével kapcsolatos hatósági engedély kérelemmel összefüggő feladatokat. A Pest Megyei Kormányhivatal 2017. április 6-án érkezett másodfokú határozatával helybenhagyta Szombathely Önkormányzata által megfellebbezett elsőfokú határozatot.

A **Beruházási Iroda** az alábbi tájékoztatást adta a beruházások előrehaladásáról:

* **TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt tervezési munkáival kapcsolatban a piackutatási célú ajánlatok és a hozzájuk kapcsolódó függetlenségi nyilatkozatok beérkeztek. Az in-house ajánlatkérés folyamatban van.
* **TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás előkészítése, tervellenőrzés folyamatban van.
* **TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás előkészítése megtörtént, jelenleg az eljárás folyamatban van.
* **TOP-6.2.1-15-SH1-2016-00004 Weöres és Pipitér óvoda fejlesztése** projekt keretében felújításra kerülő óvodák engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás jelenleg folyamatban van.
* **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. Jelenleg folyamatban van a projekt előkészítési szakasz lezárása, megvalósítási szakaszba való átkerülése. A kivitelezésre vonatkozó közbeszerzési eljárás előkészítése folyamatban van.
* **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli tervei elkészültek.
* **TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van. A tervezéshez szükséges rendezési tervi módosítás megtörtént, a telekalakítással összefüggő földhivatali eljárás folyamatban van.
* **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások folyamatban vannak. A kivitelezési munkák műszaki ellenőri feladatainak ellátására vonatkozóan a szerződés megkötésre került.
* **TOP-6.4.1-15-SH1-2016-00001** számú „**Szombathely Megyei Jogú Város kerékpárosbarát fejlesztése**” című pályázatban szereplő közlekedési létesítmények tervezésére vonatkozó piacfelmérés célú árajánlat kérés eredménytelenül zárult, mivel a megajánlott ár több, mint kétszerese a rendelkezésre álló fedezetnek. Időközben a Magyar Közút Zrt. jelezte, hogy a Rohonci u. – Bartók B. krt- csomópontjában nem javasolja körforgalom építését. Ennek megfelelően a piackutatás műszaki tartalmának módosítása folyamatban van.
* **TOP-6.5.1-15-SH1-2016-00001 Városháza épületének felújítása című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, a projekt mérföldkövek módosítására Változási jelentés került benyújtásra. A projekthez kapcsolódó, azonban nem támogatott forrásból történő fejlesztésekre a tervezői szerződés aláírásra került. Az április havi Közgyűlésen a koncepcióterv bemutatásra kerül.
* **TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, leadási véghatáridő 2017. június 10.
* **TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli terveinek készítése

folyamatban van, leadási véghatáridő 2017. június 10. A műszaki ellenőr beszerzésére irányuló eljárás folyamatban van.

* **TOP-6.5.1-15-SH1-2016-00004 Óvodák energetikai korszerűsítése** címűprojekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítésére irányuló engedélyes és kiviteli terveknek készítése folyamatban van, leadási véghatáridő 2017. június 10. A műszaki ellenőr beszerzése folyamatban van.
* **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek készítése folyamatban van, leadási véghatáridő 2017. június 10. A műszaki ellenőr beszerzésére irányuló eljárás folyamatban van.
* **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a tervezési munka befejeződött. A műszaki ellenőr beszerzése megtörtént. A kivitelező kiválasztására irányuló közbeszerzési eljárás folyamatban van. .
* **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek készítése folyamatban van, leadási véghatáridő 2017. május 21. A műszaki ellenőr beszerzése került (Savaria Városfejlesztési Nonprofit Kft. személyében.)
* **TOP-6.7.1-15-SH1-2016-00001 Szociális város rehabilitáció II. ütem** című projekt keretében *a Szalézi tér felújításával és átalakításával, valamint a Tóth István park felújításával* kapcsolatos tervezési munkákra a megrendelő kiküldésre került. A Szigligeti u. felújítás és a Brenner J. általános iskola előtti buszöböl kialakítás engedélyes tervei leszállításra kerültek, az engedélyezési eljárás folyamatban van. A kiviteli tervek határideje 2017. június10.

A bérlakások felújítására és a Szombathely Nárai u. 1. sz. épület felújítására a tervezési szerződés aláírásra került. A tervezési munkák határideje 2017. június 10.

* **TOP-6.1.3-15-SH1-2016-00001 „Helyi gazdaságfejlesztés”** című pályázat keretén belül megvalósítandó „Szombathelyi Vásárcsarnok felújítása” című projekt során 2017. február 21. napján a tervezővel közös tájékoztatót tartottunk az árusok és a bérlők részére az átalakításról. A Gazdasági és Városstratégiai Bizottság a vázlatterv elfogadására vonatkozó előterjesztést megtárgyalta és javasolta annak elfogadását. Szombathely Megyei Jogú Város Közgyűlése 39/2017. (III.2.) Kgy. számú határozatával a vázlatterv főbb javaslatait elfogadta két kiegészítéssel, miszerint a továbbdolgozás során a Vásárcsarnok bérlőinek képviselőit be kell vonni a tervezés folyamatába, valamint az így átdolgozott vázlattervet ismételten véleményezze a Gazdasági és Városstratégiai Bizottság. A bérlőkkel, a bérlők képviselőivel a közös egyeztetések megkezdődtek, az üzemeltetéssel kapcsolatos közös javaslatok összeállításra kerültek.
* **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektből a fedett uszoda felújítás befejezésére és családi élményvilág kialakítására vonatkozóan a Savaria Városfejlesztési és Nonprofit Kft.-vel 2017. február 22. napján a tervezési szerződés megkötésre került. A tervező a szerződésben foglaltak értelmében bemutatta a vázlattervet a Megrendelőnek, Szombathely Megyei Jogú Város Közgyűlése 38/2017. (III.2.) Kgy. számú határozatával a vázlatterv munkaváltozatait megismerte és továbbtervezését kérte. Az engedélyezési tervek készítése folyamatban van.

**Szent Márton projekt I. ütem:**

* **Romkert passzázs** kivitelezése folyamatban van, a szerződés szerinti határidő 2017. május 16.
* **Berzsenyi tér és környéke felújítás** kivitelezési munkái folyamatban vannak.
* **Smidt Múzeum bővítés megvalósítására** vonatkozó vállalkozási szerződés megkötésre került, a kivitelező az R+D Konzorcium. A kivitelező a mélyalapozási munkákat elvégezte, jelenleg a régészeti feltárási munkák folynak.
* „Guruló forint” elnevezésű műalkotás felújításával kapcsolatosan ajánlattételi felhívás kiküldése van folyamatban.

**Egyéb:**

* **A Szakorvosi Rendelőintézet fűtési és meleg víz ellátási rendszerének átalakítása** a Szombathelyi Távhőszolgáltató Kft-vel kötött vállalkozási szerződésben foglaltak alapján határidőben megtörtént.
* **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtottunk be. 2017. január 25-én kelt hiánypótlást kaptunk, melyet 2017. január 30. napján benyújtottunk. A pályázatunk elbírálása jelenleg folyamatban van.
* **1 db Villámtöltő berendezés telepítésére** 2017. január 12-én egyedi támogatási kérelmet nyújtottunk be Lepsényi István államtitkár úr részére, a kérelem pozitív elbírálásban részesült. A 15 millió forintos vissza nem térítendő támogatásról szóló támogatási szerződés 2017. március 17-én aláírásra került. A villámtöltő berendezés telepítése és töltőpont kialakítása megtörtént. A berendezés hivatalos beüzemelése a számlák kifizetése, a támogatás elszámolása van folyamatban.
* **Szombathelyi Jáki úti temető I. világháborús hadisírjainak és emlékműveinek felújítására** a Polgármesteri Kabinet által beadott pályázat pozitív elbírálásban részesült, önkormányzatunk 10 651 200,- Ft támogatásban részesül. A támogatási szerződés előkészítése, egyeztetése, a szükséges mellékletek beszerzése folyamatban van.
* **Berzsenyi tér felújítása** jelenleg a Széchenyi utcánál tart, ahol a vízvezeték bekötések cseréje van folyamatban.
* **Laky Demeter utcában és a Móricz Zs. utcában** amunkaterületek átadását követően elkezdődtek a felújítási munkálatok.

Az **Informatikai, Minőségügyi és Gondnoksági Kabinet** az alábbi tájékoztatást adta:

A Városháza épületében lévő összesen 6 emeleti konyhahelyiség felújítása megkezdődött 2017. április 11-én. A felújítás során a konyhahelyiségekben a burkolatcsere mellett új bútorzat is beépítésre kerül. A kivitelezés versenyeztetési és közbeszerzési eljárásokat követően kezdődhetett meg, aminek eredményeként a hivatali dolgozók igényesebb és esztétikusabb körülmények között étkezhetnek.

A 2016. év végi  hardverbeszerzés eredményeként 15 új számítógép és monitor kerül lecserélésre. Továbbá megérkezett a városi hálózatba integrálható felhő tárhely hardvere is, mely az elkövetkezendő hónapokban kerül telepítésre az intézményekben található számítógépekre.

Kérem a Tisztelt Közgyűlést tájékoztatóm elfogadására.

**Szombathely, 2017. április „ ”**

**/: Dr. Károlyi Ákos :/**

**Határozati javaslat**

**.…/ 2017. (IV. 27.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal